Gradonačelnica Grada Delnica na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 13. stavka 2. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23) i članka 60. Statuta Grada Delnica („Službene novine Grada Delnica“, broj 2/21) dana 21. studenog 2024. godine donosi

**PRAVILNIK O IZMJENI PRAVILNIKA O DODATKU ZA USPJEŠNOST NA RADU**

**Članak 1.**

U Pravilniku o dodatku za uspješnost na radu („Službene novine Primorsko-goranske županije“ broj 40/10) te Izmjenama Pravilnika o dodatku za uspješnost na radu („Službene novine Grada Delnica“, broj 7/23) u članku 5. stavak 2. mijenja se i glasi:

„Rješenje o isplati dodatka donosi pročelnik nadležnog upravnog tijela u kojem je službenik zaposlen, a u okviru mase sredstava za dodatke određene za upravna tijela Grada Delnica“.

**Članak 2.**

Ovaj Pravilnik o izmjenama Pravilnika o dodatku za uspješnost na radu stupa na snagu osmoga dana od dana objave u „Službenim novinama Grada Delnica“.

KLASA: 120-02/10-01/06

URBROJ: 2170-6-5-4-24-3

Delnice, 21. studenog 2024. godine

Gradonačelnica Grada Delnica

Katarina Mihelčić, dipl.ing.agr., v.r.